Noi detalii apar în legătură cu dosarul penal ce a decimat fenomenul ultra românesc, unde "Bocciu" a amenințat cu bătaia organizatorii din Giulești, conform ultimelor stenograme apărute.
Evenimentele de la Rapid, unde mai mulți suporteri au fost arestați preventiv, a decimat formația de sub Podul Grant. Permanent apar noi detalii despre situația explozivă de la club, după noi stenograme, unde și Daniel Niculae este implicat.
Organele care se ocupă de dosar au oferit noi stenograme privind implicarea lui "Bocciu" în organizarea partidelor din Giulești. Conform acestora, ultimele stenograme conțin fragmente unde liderul galeriei presa organizatorii să controleze la sânge suporterii rivalelor, într-o manieră agresivă.
Conform Digisport, dialogul dintre cei doi interlocutori a fost unul dur, cu multe vulgaritati, ceea ce a atras nevoia de cenzură.
UNGUREAN GEORGIAN LIVIU: Pune, (…), firma de paza, să facă controale!
Domn: Ce treabă are una, mă, cu alta?
UNGUREAN GEORGIAN LIVIU: Că d-aia plătiți firma de pază, băga-mi-aș (…) să-mi bag!
Domn: Așa! Păi, și în partea ailaltă, la voi nu-i firmă de pază?
UNGUREAN GEORGIAN LIVIU: Și ce (…) băgăm noi? Tancuri? Ce (…) băgăm?
Domn: Păi….
UNGUREAN GEORGIAN LIVIU: Acolo nu te mai duci la pușcărie?
Domn: Ba da! Nu e același lucru? Dar n-o fac pentru tine?
UNGUREAN GEORGIAN LIVIU: Hai, ha,(…)! Las-o în (…) de șmecherie cu mine!
Domn: N-o fac pentru tine?
UNGUREAN GEORGIAN LIVIU: Că nu-ți merge cu mine, cu vrăjeala asta de doi lei!
Domn: Băă, n-o fac pentru tine, mă?
UNGUREAN GEORGIAN LIVIU: Sună-l p-ala, să-i dezbrace în (…) goală, cum ne dezbracă pe noi la SEPSI! Cum ne pun la zid și ne descalță și ne controleaza!"
Autoritățile au oferit și o concluzie, totul în urma dialogurilor din stenograme, unde au subliniat că "Bocciu" și-a folosit influența în scopuri malițioase.
"Se observă în această discuție influența pe care Ungurean Georgian-Liviu o are asupra diferitelor persoane, pentru a determina un tratament diferențiat care să se aplice fanilor echipei adverse cu ocazia controlului efectuat de către firmele de pază. Prin această activitate, Ungurean Georgian-Liviu arată că el urmarește atingerea scopului grupului infracțional, folosindu-se de influența sa ca lider în acest sens", se arată în documentele apărute, conform sursei citate.
"Totodată, se poate observa că numitul Ungurean Georgian-Liviu are un ascendent moral asupra interlocutorului, utilizând frecvent cuvinte și expresii triviale, injurii, precum și amenințări cu acte de violență, ca de exemplu:
UNGUREAN GEORGIAN LIVIU: Ba, (…) Tu fă-ți, bă, în (…) mea, treaba! Nu mai da tu d-alea că nu intră nimeni, în (…) mea! Că nu…(neinteligibil, vocile se suprapun) (…) mele!….
UNGUREAN GEORGIAN LIVIU: Vedeți, în (…) mea, cu aroganțele astea, că te iau eu și te bat, să moară familia mea, de nu te rup în două! Eșți nebun?…
UNGUREAN GEORGIAN LIVIU: Păi, fă-le, bă, controlul, (…) mea, că d-aia ai firmă de pază! Bă, în morții tăi, (neinteligibil) cu bătaia, (…)…
UNGUREAN GEORGIAN LIVIU: Bă! Nu mai avea tupeul ăsta de (…) cu mine, (…)! Că să moară copiii mei de nu te (…) cu bătaia!…", se mai arată în sursă citată.
Conducerea giuleșteană, reprezentată de Daniel Niculae, se află și ea în plin scandal, după ce acesta l-a contactat pe Colțescu. Conducătorul l-ar fi sunat pe arbitru pentru a obține clemența sa privind aruncarea de materiale pirotehnice pe teren.
De asemenea, Daniel Niculae este și el suspect în dosarul penal ce a luat cu amploare în Giulești, fiind singurul ce nu a fost arestat preventiv de autoritățile statului. În același timp, poziția lui Dan Șucu este una de scut în fața acuzațiilor aduse idolului tribunelor giuleștene.